stanford-oval/wikipedia huggingface dataset:
ג'ון סאלי
הערות שוליים

↑  סטטיסטיקות הקריירה של סאלי ב-NBA, באתר basketball-reference.com
↑  ג'ון סאלי, במסד הנתונים IMDb
↑  סטטיסטיקות המכללות של סאלי, באתר sports-reference.com
↑  סטטיסטיקות המשחק בין ג'ורג'יה טק לג'ורג'טאון, באתר sports-reference.com
↑  סטטיסטיקות המשחק בין ג'ורג'יה טק ל-LSU, באתר sports-reference.com
↑  רשימת הנבחרים בדראפט 1986, באתר basketball-reference.com
↑  חמשת הילדים הרעים ביותר של הבד ביוז, באתר bleacherreport.com,‏ 8 ביולי 2011
↑  ילדים רעים לנצח, באתר ESPN,‏ 21 במרץ 2019
↑  סאלי נשלח בטרייד למיאמי, באתר upi.com,‏ 8 בספטמבר 1992
↑  רשימת הנבחרים בדראפט ההרחבה 1995, באתר basketball-reference.com
↑  סאלי חותם על חוזה בשיקגו, באתר שיקגו טריביון, 5 במרץ 1996
↑  סאלי עוזב את פנאתינאיקוס ופורש ממשחק, באתר הניו יורק טיימס, 26 באוקטובר 1996
↑  סאלי חותם על חוזה בלייקרס, באתר CBS News,‏ 29 בספטמבר 1999
היכל התיאטרון קריית מוצקין

| --- | --- |


 מידע כללי
 סוג:  אולם תיאטרון 
 שימוש:  אולם תיאטרון
 כתובת:  החשמונאים 77
 מיקום:  קריית מוצקין 
 מדינה:  ישראל 
 הקמה ובנייה
 תקופת הבנייה:  ?–2009
 תאריך פתיחה רשמי:  2009 
 
 קואורדינטות:  32°50′42″N 35°04′48″E﻿ / ﻿32.844901316066°N 35.079910299093°E﻿ / 32.844901316066; 35.079910299093
  (למפת הגליל המערבי מוגדלת) היכל התיאטרון קריית מוצקין(למפת הגליל המערבי רגילה) היכל התיאטרון קריית מוצקין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום היכל התיאטרון קריית מוצקין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום היכל התיאטרון קריית מוצקין
 
היכל התיאטרון קריית מוצקין הוא תיאטרון בקריית מוצקין שהוקם ביולי 2009. התיאטרון אינו מעלה הפקות משלו, אלא מארח מופעי בידור והצגות של התיאטראות הרפרטואריים והמסחריים.
מבנה התיאטרון ממוקם בצמוד לגן החיות ה"חי פארק".
פעילות

בתיאטרון מוצגים מחזות זמר, מופעי בידור, מוזיקה ותרבות. התיאטרון נבנה לפי סטנדרטים בינלאומיים וכולל 894 מקומות ישיבה. המבנה אינו כולל יציע.
במקום קיימות מערכות סאונד ואקוסטיקה אשר מספקות יתרון לקיום קונצרטים במקום.
פנים התיאטרון וסביבתו מכילים לובי עליון ולובי תחתון ובית קפה של רשת בתי הקפה "גרג", לצד מגרש חנייה ובו 1,000 מקומות חניה.
עד שנת 2021 הופעל התיאטרון כחלק מחברת המתנ"סים המקומית. באותה שנה, בעקבות החלטה שהתקבלה במועצת העירייה, הועבר ניהול התיאטרון לידי עמותה שהוקמה לשם כך. זמן קצר לאחר מכן, החל התיאטרון להיות שותף בהפקת מחזות שונים יחד עם גופים אחרים מתחום זה בישראל, כאשר אותם מחזות מועלים ברחבי הארץ. כך, חבר היכל התיאטרון ל"תיאטרון הארצי" (מייסודו של סמי לוי) להפקת הצגת יחיד של טלי אורן והפקה בימתית למחזמר "הלהקה".
מנכ"לית התיאטרון היא דפנה צורי, רעייתו של חיים צורי שכיהן כראש עיריית קריית מוצקין.
הערות שוליים

↑  חגיגת יום הולדת 10 לתיאטרון קריית מוצקין, באתר יוטיוב
1 2  מירית פנחס, מועצת העיר אישרה פה אחד: תיאטרון מוצקין והחי פארק יופרטו, באתר mynet‏ קריות, 17 בנובמבר 2020
↑  טלי אורן - לא מתחתנת, באתר מועדון המנויים של מפעל הפיס
↑   יאיר אשכנזי, כך הפכה תחרות בין שני תיאטראות בצפון לקרב קשה שכולל נדל"ן, כסף ופוליטיקה, באתר הארץ, 24 באוגוסט 2017
קו העימות

קו העימות הוא אזור במדינת ישראל, המשתרע לאורך גבולה של ישראל עם לבנון, וכולל את הערים קריית שמונה, מעלות-תרשיחא ונהריה, וכן מושבים וקיבוצים רבים באזור. נמצא בחלקה הצפוני של ישראל וחופף לחלק הצפוני של הגליל העליון. גובל בחלקו הצפוני של מישור החוף הצפוני במערב, ברמת הגולן במזרח, ובדרום לבנון בצפון. נמצא בתחומי המועצות האזוריות הגליל העליון, מרום הגליל, מטה אשר, מעלה יוסף ומבואות החרמון.
היסטוריה

קו הגבול בין ישראל ללבנון נקבע לפי הסכם שביתת הנשק עם לבנון, אחד מהסכמי שביתת הנשק בתום מלחמת העצמאות, אשר נחתם ב-29 במרץ 1949. צה"ל פינה את 14 הכפרים שנכבשו על ידו בתחום לבנון עד נהר הליטני, וצבא לבנון פינה את ראש הנקרה - קו הגבול המנדטורי בין ארץ ישראל ללבנון הפך לקו שביתת הנשק של ישראל עם לבנון, כחלק מהקו הירוק. סימון הקו מחדש הושלם ב-18 בינואר 1951. כתוצאה ממלחמת ששת הימים, גבולותיה של ישראל עם מצרים, ירדן וסוריה השתנו כליל, אך גבול הצפון עם לבנון נותר כמעט כשהיה, אך הוא התארך בקצהו המזרחי, כתוצאה מכיבוש רמת הגולן, שבחלקה הצפוני גובלת אף היא עם לבנון. במהלך מלחמת לבנון השנייה, ישראל כבשה מחדש גם את כפר ע'ג'ר שתושביו הפכו לאזרחים ישראלים, הנמצא בשטח לבנון, ממנו נסוגה לאחרונה בשנת 2000. בעשור השני של המאה ה-21 ביצר צה"ל אזורים בגבול הצפון, באמצעות לוחות בטון מזוין, סוללות עפר, מגדלים ממוגנים ושדרוג של גדר הגבול, על מנת למנוע מחזבאללה לתקוף יישובים הסמוכים לגבול. נכון לשנת 2018, יש עדיין 13 נקודות שבהן הגבול שנוי במחלוקת.
יישובי קו העימות

ברשימת יישובי אזור קו העימות הצפוני נכללים היישובים הבאים:
| 0 | 1 | 2 | 3 |
| --- | --- | --- | --- |
|  אביבים  אבירים  אבן מנחם  אדמית  אילון  אלקוש  בית הלל  בן עמי  בצת  ברעם  גונן  גורן  גורנות הגליל |  ג'ש (גוש חלב)  געתון  גשר הזיו  דוב"ב  דישון  דלתון  דן  דפנה  הגושרים  מצפה הילה  נווה זיו  זרעית  חוסן  חניתה  חורפיש  יחיעם  יערה  יפתח  יראון  כברי  כפר בלום  כפר גלעדי  כפר ורדים  כפר יובל  כפר סאלד  כרם בן זמרה  להבות הבשן  לימן  מטולה  מלכיה  מנות  מנרה  מעונה  מעיליא  מעיין ברוך  מעלות-תרשיחא  מצובה  מרגליות  משגב עם  מתת  נאות מרדכי |  נהריה  נטועה  סאסא  סער  עבדון  עברון  עין יעקב  עלמה  עמיר  ערב אל עראמשה  פסוטה  פקיעין  פקיעין החדשה |  צבעון  צוריאל  ע'ג'ר  קריית שמונה  ראש הנקרה  ריחאניה  רמות נפתלי  שאר ישוב  שדה נחמיה  שומרה  שבי ציון  שלומי  שמיר  שניר  שתולה  תל חי |
ראו גם

גבולות ישראל
סכסוך ישראל-חזבאללה לאחר מלחמת לבנון השנייה
עוטף עזה
הגליל העליון
הערות שוליים

↑  סיווג ישובי אזור קו העימות בצפון
↑  מיפויי ישובי קו העימות בגבול הצפון וגבול עזה, לפי מועד פינוי, באתר www.knesset.gov.il, ‏22 בנובמבר 2023
ויניסיוס ז'וניור

ויניסיוס ז'וזה פאישאו דה אוליביירה ז'וניור (בפורטוגזית: Vinícius José Paixão de Oliveira Júnior; נולד ב-12 ביולי 2000) הוא כדורגלן ברזילאי המשחק בעמדות הקיצוני בריאל מדריד ובנבחרת ברזיל.
ביוני 2017 הופיע במקום ה-39 ברשימת "הטלגרף" של 50 השחקנים הצעירים הטובים ביותר בעולם. הוא היה השחקן היחיד ששיחק באמריקה הדרומית אשר הופיע ברשימה הזאת.
קריירת מועדונים > קריירה מוקדמת

ויניסיוס ז'וניור התחיל לשחק כדורגל בשנת 2006 כשאביו לקח אותו לאחד מסניפי פלמינגו שבשכונת מטואה של סאו גונסלו, שבריו דה ז'ניירו שבה הוא חיי עם משפחתו. בגלל המצב הקשה בבית נאלץ ויניסיוס לעבור עם דודו לאבולסאו כדי להיות יותר קרוב לאימונים של פלמנגו, ניאהו דו אורובו ("קן נשרים").
בשנת 2007 בנוסף להכשרתו באקדמיה של פלמינגו בסאו גונסלו, הוא החל את לשחק קט-רגל בקנטו דו ריו, מועדון מפורסם בנייטרוי. הוא נשאר שם עד 2010.
בשנת 2009, כאשר היה בן תשע, לקחו אותו הוריו למשחקי קט-רגל עבור פלמנגו. המועדון ראה בו פוטנציאל אבל ביקש ממנו לחזור כשיהיה בן עשר. הוא בחר שלא לחזור לקטרגל. במקום זאת נבחן באוגוסט 2010 בקבוצת הכדורגל של פלמנגו ועבר לשחק שם.
קריירת מועדונים > פלמנגו

ויניסיוס שיחק לראשונה עבור פלמנגו ב-13 במאי 2017 בתור מחליף ל-82 דקות בתיקו 1–1 נגד אתלטיקו מיניירו. יומיים לאחר מכן הוא האריך את החוזה עם המועדון מ-2019 עד 2022, עם עלייה משמעותית בשכר והגדלת סעיף הרכישה מ-30 מיליון אירו ל-45 מיליון אירו. דווח כי חידוש זה של החוזה היה חלק מתהליך ההעברה של ויניסיוס לריאל מדריד, הסכם שהושג בין שני המועדונים בגאבה שבריו דה ז'ניירו באותו שבוע, עם התחייבות למכור את השחקן הצעיר ביולי 2018.
ב-10 באוגוסט 2017 הבקיע את שערו הראשון במשחק רשמי, בגביע סודאמריקנה נגד פלסטינו, בניצחון 5–0 עבור פלמנגו. השער נכבש 30 שניות לאחר שנכנס בדקה ה-72. ב-19 באוגוסט 2017 כבש את השער הראשון שלו בליגת העל הברזילאית עבור פלמנגו, בניצחון 2–0 נגד אתלטיקו גויאניינסה.
קריירת מועדונים > ריאל מדריד

ב-23 במאי 2017 סיכם מועדון הכדורגל הספרדי ריאל מדריד על העברתו של ויניסיוס לשורותיו לאחר יום הולדתו ה-18 ב-12 ביולי 2018 (גיל 18 הוא הגיל המינימלי להעברה בינלאומית). ויניסיוס עבר תמורת סכום של 46 מיליון אירו, שהיה באותה עת, המכירה השנייה היקרה ביותר של שחקן בהיסטוריה של הכדורגל הברזילאי (שני להעברת ניימאר בלבד), הסכום הגדול ביותר שקיבל המועדון הברזילאי להעברה (ניימאר עלה לברצלונה 86 מיליון יורו, אך סנטוס קיבל רק 17 מיליון), והסכום הגבוה ביותר ששולם אי פעם על ידי מועדון כדורגל לשחקן מתחת לגיל 19.
ב-20 ביולי 2018 ריאל מדריד הציגה רשמית את ויניסיוס כשחקן ריאל מדריד והוא קיבל את המספר 28. הוא הופיע לראשונה ב־29 בספטמבר 2018, כשהחליף את כרים בנזמה בדקה ה-88 במשחק שהסתיים בתוצאה 0–0 נגד אתלטיקו מדריד, וכך הפך לשחקן הבכיר הראשון במדריד שנולד לאחר תום האלף. ב-31 באוקטובר פתח בהרכב לראשונה במשחק גביע המלך הספרדי בניצחון 4–0 על מלייה מהליגה השלישית בספרד. במשחק הוא תרם שני בישולים, והוכתר על ידי מארקה כאיש המשחק. הוא הבקיע את שערו הראשון ב-3 בנובמבר לאחר שנכנס כחילוף בניצחון 2–0 נגד ריאל ויאדוליד.
ב-12 במאי 2022 כבש שלושער נגד לבאנטה. הייתה זו עונת הפריצה של ויניסיוס, הוא כבש 17 שערים בליגה והוסיף עשרה בישולים, בנוסף לשישה בישולים בליגת האלופות. בגמר ליגת האלופות 2022 כבש את שער הניצחון עבור קבוצתו במשחק שהסתיים בתוצאה 1–0 מול ליברפול, ועזר לקבוצה לזכות בתואר בפעם ה-14 בתולדותיה.
באוקטובר 2023, חתם ויניסיוס חוזה חדש עם ריאל מדריד, עד יוני 2027. לפי דיווחים, החוזה כלל סעיף שחרור של כמיליארד דולר אמריקאי.
ב-1 ביוני 2024 כבש שער במהלך גמר ליגת אלופות של עונת 2023/2024 בו ניצחו 2:0 את בורוסיה דורטמונד ועזר לקבוצה לזכות בליגת האלופות בפעם ה־15 בתולדותיה.
ב-29 באוקטובר 2024 נבחר במקום השני בטקס כדור הזהב אחרי רודרי.
בתחילת 2025 הציעה קרן העושר הסעודית לויניסיוס מיליארד אירו ל-5 שנים כדי שיעבור לקבוצת כדורגל סעודית, הצעה שנחשבה להצעה הגדולה בתולדות הכדורגל עד לאותו זמן.
נבחרת לאומית

ב-30 באוקטובר 2015 זומן לנבחרת ברזיל עד גיל 15 על ידי המאמן גילהרהמה דלה דה לאליפות אמריקה הדרומית עד גיל 15. הוא הוביל את ברזיל לזכייה בטורניר, כשהוא מבקיע שישה שערים.
ב-24 ביוני 2016 זומן למשחק ידידות מול צ'ילה, במהלכו הבקיע שני שערים והוסיף שני בישולים בניצחון 4–2.
בחודש מרץ 2017 ערך את הופעת הבכורה שלו עם שער בנבחרת ברזיל עד גיל 17 במסגרת אליפות אמריקה הדרומית עד גיל 17 נגד צ'ילה. בשלב האחרון, הוא הבקיע שני שערים בניצחון 3–0 על אקוודור ושני שערים בניצחון 3–0 על קולומביה. לאחר זכייתה של ברזיל באליפות אמריקה הדרומית מתחת לגיל 17, נבחר ויניסיוס ז'וניור לשחקן הטוב ביותר בטורניר וסיים כמלך השערים, עם שבעה.
ב-28 בפברואר 2019 זומן לראשונה לסגל נבחרת ברזיל במסגרת משחקי ידידות מול פנמה וצ'כיה, אך נפצע במהלך המשחק מול אייאקס בשמינית גמר ליגת האלופות ולכן לא נכלל בסגל נבחרת ברזיל למשחקי הידידות.
ב-11 בספטמבר 2019 ערך את הופעת הבכורה שלו במדי נבחרת ברזיל, בהפסד 0–1 לנבחרת פרו.
נכלל בסגל נבחרת ברזיל לטורניר מונדיאל 2022.
נכלל בסגל נבחרת ברזיל לטורניר קופה אמריקה 2024.
תארים > קבוצתיים

אליפות ספרד (3): 2019/2020, 2021/2022, 2023/2024
גביע המלך הספרדי: 2022/2023
הסופר קאפ הספרדי (3): 2019/2020, 2021/2022, 2023/2024
אליפות העולם לקבוצות (2): 2018, 2022
ליגת האלופות (2): 2021/2022, 2023/2024
הסופר קאפ האירופי (2): 2022, 2024
אליפות אמריקה הדרומית בכדורגל עד גיל 15 (1): 2015
אליפות אמריקה הדרומית בכדורגל עד גיל 17 (1): 2017
תארים > אישיים

השחקן הטוב ביותר באליפות אמריקה הדרומית בכדורגל עד גיל 17: 2017
מלך השערים באליפות אמריקה הדרומית בכדורגל עד גיל 17: 2017
שחקן החודש בלה ליגה: נובמבר 2021, מרץ 2024, נובמבר 2024
פרס סוקרטס: 2023
שחקן העונה בליגת האלופות: 2023/2024
שחקן השנה של פיפא: 2024
הערות שוליים

↑  בדרך לענקיות היבשת: אמבפה, ז'סוס ודמבלה הצעירים הטובים בעולם, באתר וואלה, 21 ביוני 2017
↑  ויניסיוס ז'וניור הוצג בריאל מדריד, באתר ynet, 20 ביולי 2018
↑  זה רשמי: רודרי זכה בכדור הזהב, באתר ערוץ הספורט, 29 באוקטובר 2024
↑  מיליארד אירו לחמש שנים: ויניסיוס שוב קיבל את "ההצעה הגדולה בתולדות הכדורגל", באתר ynet, 28 בינואר 2025
↑  ויניסיוס גמר את העונה, באתר ישראל היום, 6 במרץ 2019
↑  Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית)
↑  Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
| נבחרת ברזיל – קופה אמריקה 2021 |
| --- | --- | --- |
|  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 רישרליסון •  8 פרד •  9 ז'סוס •  10 ניימאר •   11 אברטון ריביירו •  12 וברטון • 13 אמרסון •  14 מיליטאו • 15 פאביניו • 16 רנאן לודי • 17 פאקטה • 18 ויניסיוס • 19 אברטון • 20 פירמינו • 21 ברבוסה • 22 פליפה • 23 אדרסון • 24 דוגלאס לואיז • מאמן: צ'יצ'ה |  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 רישרליסון •  8 פרד •  9 ז'סוס •  10 ניימאר •   11 אברטון ריביירו •  12 וברטון • 13 אמרסון •  14 מיליטאו • 15 פאביניו • 16 רנאן לודי • 17 פאקטה • 18 ויניסיוס • 19 אברטון • 20 פירמינו • 21 ברבוסה • 22 פליפה • 23 אדרסון • 24 דוגלאס לואיז • מאמן: צ'יצ'ה | ברזיל |
| נבחרת ברזיל – מונדיאל 2022 |
| --- | --- | --- |
|  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 פאקטה •  8 פרד •  9 רישרליסון •  10 ניימאר •   11 ראפיניה •  12 וברטון • 13 אלבס •  14 מיליטאו • 15 פאביניו • 16 אלכס טלס • 17 גימראייש • 18 ז'סוס • 19 אנטוני • 20 ויניסיוס • 21 רודריגו • 22 אברטון ריביירו • 23 אדרסון • 24 ברמר • 25 פדרו • 26 מרטינלי • מאמן: צ'יצ'ה |  1 אליסון •  2 דנילו •  3 טיאגו סילבה •  4 מרקיניוס •  5 קאסמירו •  6 אלכס סנדרו •  7 פאקטה •  8 פרד •  9 רישרליסון •  10 ניימאר •   11 ראפיניה •  12 וברטון • 13 אלבס •  14 מיליטאו • 15 פאביניו • 16 אלכס טלס • 17 גימראייש • 18 ז'סוס • 19 אנטוני • 20 ויניסיוס • 21 רודריגו • 22 אברטון ריביירו • 23 אדרסון • 24 ברמר • 25 פדרו • 26 מרטינלי • מאמן: צ'יצ'ה | ברזיל |
| נבחרת ברזיל – קופה אמריקה 2024 |
| --- | --- | --- |
|  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור |  1 אליסון •  2 דנילו •  3 מיליטאו •  4 מרקיניוס •  5 גימראייש •  6 ונדל •  7 ויניסיוס •  8 פאקטה •  9 אנדריק •  10 רודריגו •   11 ראפיניה •  12 בנטו • 13 קוטו •  14 גבריאל • 15 גומס • 16 ארנה • 17 בראלדו • 18 לואיז • 19 פריירה • 20 סאביו • 21 אבנילסון • 22 מרטינלי • 23 רפאל • 24 אדרסון • 25 ברמר • 26 פפה • מאמן: דוריבאל ז'וניור | ברזיל |
| --- | --- |
בקרת זהויות :  BIBSYS: 1678691874716  NKC: mzk20231206004  VIAF: 782168290783557610005   WorldCat (עם VIAF): 782168290783557610005 
ויניסיוס במדי נבחרת ברזיל נגד נבחרת סרביה במסגרת שלב הבתים של מונדיאל 2022
מגדל אמות אטריום

תבנית:מבנה
מגדל אמות אטריום הוא מגדל משרדים ברחוב ז'בוטינסקי מול מתחם בורסת היהלומים ברמת גן. המבנה מתנשא לגובה 158 מטר ו-40 קומות. המגדל נבנה כחלק מפרויקט "מתחם המחלבות", כשלצידו ייבנו שני מגדלים נוספים, לשימושי מגורים. בניית המגדל הושלמה בסוף 2015.
מיקומו המרכזי של מגדל אטריום מספק נגישות מרבית. המגדל ממוקם על ציר תחבורתי ראשי, בסמוך לתחנת הרכבת תל אביב – סבידור מרכז , תחנת רכבת קלה תת-קרקעית - תחנת אבא הלל וכן בסמוך למסוף האוטובוסים ארלוזורוב.
מאפיינים

המגדל תוכנן על ידי משרד משה צור אדריכלים (חלל הלובי בעיצוב האדריכל עודד חלף). למרות גובהו של המגדל, נבנו בו 40 קומות בלבד, כך שכל קומה גבוהה מהרגיל, בגובה של 3.8 מטר. שטח קומה טיפוסית בבניין אטריום עומד על כ-1,500 מטר מרובע וחמש הקומות העליונות במגדל גדולות יותר ועומדות על כ-1,800 מטר מרובע לקומה אחת. לובי המגדל נגיש ומותקנות בו מערכות לעיוורים וכבדי ראייה. במגדל משרדים זה עולות ויורדות מעליות זכוכית שדרכן ניתן להשקיף על מתחם הבורסה. סך השטח הבנוי במגדל עומד על 74,000 מטר רבוע והוא כולל שמונה קומות מרתף, עבור חניון בעומק של כ-30 מטר.
היסטוריה

עד שנת 2007 עמד במקום המבנה ההיסטורי של מחלבות טרה. בשנה זו רכשה את הקרקע "אמות השקעות" שהיא זרוע ההשקעות בישראל של חברת אלוני חץ.
עקב גודלו הקטן יחסית של מגרש הבניין, נדרשה בנייה של חניון בעומק של כ-30 מטר. כיוון שמפלס מי התהום במקום הוא כ-14 מטר מתחת לקרקע, נדרש תכנון לבניית בארות ושאיבת מי תהום בהספק גבוה יחסית לבניינים דומים באזור. גם התוואי של הקו האדום ברכבת הקלה שתוכנן לעבור באזור הקשה על ביצוע החפירה, כיוון שלא ניתן היה לבנות עוגנים בכיוון תוואי זה.
המגדל נבנה על ידי חברת "אל-הר הנדסה" מקבוצת קרדן נדל"ן. בתחילת 2015 הגיע המגדל לגובהו המרבי והושלם בסוף אותה השנה.
אטריום היה המגדל הראשון מסוגו בישראל שזכה להסמכה בינלאומית גבוהה לבנייה ירוקה – Leed Platinum.
עלות הקמת הפרויקט שהסתיים בשנת 2015 לערך הוא 950 מיליון ש"ח.
גלריה

המגדל במהלך בנייתו, אפריל 2014
אפריל 2014
המגדל מואר בלילה, במבט מאחור, 2016
המגדל ביחד עם מגדל טיים, יוני 2020
הערות שוליים

↑  על פי תיקון תב"ע ב תוכנית 506-0201640, שאושרה ביולי 2014, תתווסף קומה אחת וגובה המבנה הוא 158 מטר מעל גובה הכניסה הקובעת (או 171 מטר מעל פני הים)
↑  כתב העת הנדסה בניה ותשתיות, גיליון 51, מאי 2012, עמוד 19
↑   ערן עזרן, קרדן נדל"ן רוכשת את מלוא הבעלות על חברת הביצוע אל-הר בכ-28 מיליון שקל, באתר TheMarker‏, 27 ביולי 2017
צידנית

צידנית קשיחה עם קרח ובקבוקי משקה
צידנית רכה עם קרחומים ותרופות
רוכל מוכר משקאות מצידנית ממותגת בחוף בריו דה ז'ניירו
צידנית היא תיבה מבודדת המשמשת לשמירה על קור של מזון ומשקאות. לרוב מכניסים לצידנית שקיות קירור או קוביות קרח כדי לשמור על הקור.
צידניות קשיחות מיוצרות משתי שכבות פלסטיק שביניהן חומר בידוד מוקצף מוקשה. הן קיימות בגדלים שונים, החל מצידנית אישית קטנה וכלה במשפחתית גדולה עם גלגלים. לרובן יש ידיות נשיאה ולעיתים גם רצועה לנשיאה על הכתף. קיימות גם צידניות רכות, שהן תיק תרמי. צידניות חד־פעמיות מיוצרות קלקר בעובי 1–2 סנטימטר.
צידניות משמשות לאחסון מזון לפעילויות כגון פיקניק, טיולים ומחנאות ולבילוי באתרי נופש כגון חופי רחצה, חורשות ויערות, פארקים ופארקי שעשעועים וכדומה.
תיקים תרמיים וצידניות עשויות לשמש גם להובלת קניות אישיות או משלוחים של מצרכים המצריכים קירור או הקפאה, כגון גלידות, מוצרי חלב ומזון קפוא.
צידניות משמשות לעיתים מוכרי מאכלי רחוב בדוכנים זמניים, ורוכלים באתרי נופש כגון מוכרי סברס וקרטיב על שפת הים.
ברפואה ובמחקר המדעי נעשה שימוש בצידניות להעברת מוצרים המצריכים קירור כגון תרופות ורקמות. חיל  הרפואה בצה"ל השיק ב-2019 צידנית דם: ערכה אטומה ועמידה בתנאי שטח קשים, המיועדת ליחידות שדה בפעילות מעבר לגבול, לטיפול משופר בפצועים בשטח.
היסטוריה

את הצידנית המציא ריצ'רד ס. לארמי מג'ולייט, אילינוי. ב-24 בפברואר 1951 הגיש לאראמי בקשה למשרד הפטנטים של ארצות הברית לתיבת קרח ניידת (מספר סדרתי 212,573). הפטנט (מספר 2,663,157) הונפק ב-22 בדצמבר 1953.
הצידניות הראשונות היו עשויות פלדה ונטו להחליד. חברת קולמן הפכה את הצידנית לפופולרית לאחר ששיפרה את המפרט וייצרה בשנת 1954 צידנית מגולוונת. ב-1957 פיתחה חברת קולמן תהליך לייצור צידניות וכדים מפלסטיק.
תיבת קרח ניידת, פטנט אמריקאי מספר 2,663,167 (1953)
צידנית קשיחה בבילוי על שפת הים ביפן
כד מבודד
צידנית קלקר עם דגים
צידניות קשיחות עם מוצרים בשוק ביפן
ראו גם

תרמוס
הערות שוליים

↑  ד"ר איתי גל, לראשונה: 6 השתלות בזכות החלפת תרומות כליות בין ישראל לצ'כיה, באתר ynet, 17 בדצמבר 2019
↑  יואב זיתון, פק"ל חדש ללוחם: צידנית דם אמיתי, באתר ynet, 13 בדצמבר 2019
↑  פרטי הפטנט, באתר United States Patent and Trademark Office
↑  היסטוריה של חברת קולמן, באתר קולמן ניו זילנד
↑  היסטוריה של חברת קולמן, באתר קולמן קנדה
פארק עוצבות השריון

| --- | --- |

אנדרטת עוצבת סער בפארק עוצבות השריון ליד לטרון
 מידע כללי
 סוג:  אנדרטה, פארק
 נתונים ומידות
 שטח:  0.07 קמ"ר
 צומח:  אורן
 מיקום
 מדינה:  ישראל ישראל
 קואורדינטות:  31°50′27″N 34°58′47″E﻿ / ﻿31.840837°N 34.979854°E﻿ / 31.840837; 34.979854
 אתרים בפארק:  אנדרטאות בפארק
  (למפת השפלה מוגדלת) פארק עוצבות השריון(למפת השפלה רגילה) פארק עוצבות השריון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק עוצבות השריון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק עוצבות השריון
פארק עוצבות השריון הוא פארק מיוער המשתרע על פני שטח בן כ-70 דונם. הפארק נמצא צפונית מזרחית לאתר יד לשריון בלטרון. בתוך הפארק נמצאות עשרות אנדרטאות הנצחה של עוצבות השריון שפעלו בשורות צה"ל.
הקמת הפארק

הקרן הקיימת לישראל נטעה במקום לאחר מלחמת ששת הימים עצי אורן על פני שטח של כ-70 דונם. בשיתוף יד לשריון הוחלט לשלב בפארק אנדרטאות הנצחה של עוצבות השריון. בפארק עשרות אנדרטאות ועל פי התכנון הסופי יהיו בו 52 אנדרטאות.
בשנת 2017 נחנכה בפארק "דרך הרמטכ"לים", דרך של 1.5 ק"מ עם תחנות מידע על ראשי המטה הכללי של צה"ל.
רשימת אנדרטאות בפארק > אוגדות

אנדרטת אוגדה 146 - עוצבת המפץ
אנדרטת אוגדה 162 - עוצבת הפלדה
אנדרטת אוגדה 252 - עוצבת סיני
אנדרטת  אוגדה 143 - עוצבת עמוד האש (פורקה)
רשימת אנדרטאות בפארק > חטיבות סדירות

אנדרטת עוצבת סער - חטיבה 7
אנדרטת חטיבה 188 - עוצבת ברק
אנדרטת חטיבה 401 - עוצבת עקבות הברזל
אנדרטת חטיבה 460 - עוצבת בני-אור - בית הספר לשריון
רשימת אנדרטאות בפארק > חטיבות מילואים

אנדרטת חטיבה 4 - חטיבת קרייתי
אנדרטת חטיבה 8 - חטיבת הזקן
אנדרטת חטיבה 10 - חטיבת הראל
אנדרטת חטיבה 14 - חטיבת המחץ
אנדרטת חטיבה 205 - חטיבת אגרוף הברזל
אנדרטת חטיבה 679 - עוצבת יפתח
רשימת אנדרטאות בפארק > חטיבות עבר

אנדרטת חטיבה 27 - עוצבת אגרוף ורומח
אנדרטת חטיבה 217 - עוצבת הסוס הדוהר
אנדרטת חטיבה 421 - חטיבת הצליחה
אנדרטת חטיבה 600 - עוצבת נתיבי האש
אנדרטת חטיבה 847 - עוצבת "מרכבות הפלדה
רשימת אנדרטאות בפארק > יחידות עבר נוספות

אנדרטת גדס"ר 288
אנדרטת יחידה 88 - דב לבן
אנדרטת גדס"ר 134
גלריה

תמונות חלק מהאנדרטאות בפארק:
חטיבה 188
חטיבה 7
חטיבה 460
חטיבה 600
חטיבה 847
חטיבה 217
חטיבה 14
חטיבה 421
הערות שוליים

↑  נחנכה דרך הרמטכ"לים בפארק העוצבות בלטרון. 28 ביוני 2017.
שלמה זלמן אולמן (הונגריה)

| --- | --- |

 תקופת הפעילות:  ?–1893 
 פטירה:  1863 י"א בטבת תרכ"ג
 תחומי עיסוק:  אב בית דין מאקו (מאקאווא)
 חיבוריו:  יריעות שלמה
 אב:  שלום אולמן 
 
 תפקידים נוספים:  כתיבת ספרות תורנית
 
רבי שלמה זלמן אולמן (ה'תקנ"ב – י"א בטבת תרכ"ג, 1863) היה אב"ד מאקו (מאקאווא). מפורסם על שם ספר השו"ת שלו, יריעות שלמה.
ביוגרפיה

שלמה זלמן נולד לרבי שלום אולמן "חריף" בעל ה'דברי ר"ש'. נישא בראשונה לבתו של הרב בונם איגר אחיו של רבי עקיבא איגר. כיהן ברבנות כשתי שנים בקהילת צ'אברנדק. בשנת תקפ"ו החל לכהן כאב"ד מאקאווא במשך שלושים ושבע שנים.
לאחר שנפטרה אשתו נישא שנית לשרה טשארנא בת רבי יצחק אייזיק.
נפטר באור ליום שישי י"א בטבת תרכ"ג ונקבר ביום ראשון שלאחריו.
ילדיו

יוסף.
הרב משה - רב קהילת מחזיקי הדת בגרוסוורדיין. אביו של הרב שלמה זלמן אולמן רב העיר ביסטריץ ונשיא הלשכה האורתודוקסית בזיבנברגן. אחריו כיהן כרב חתנו הרב מאיר שפיץ. נרצח בשואה סיוון תש"ד. בנו הרב משה שפיץ מילא את מקומו אחרי השואה, ולימים הקים בית מדרש ביסטריץ בשכונת בורו פארק בארצות הברית. חתנו הוא האדמו"ר הרב זלמן לייב טייטלבוים מסאטמר. נכד נוסף, הרב נח צבי (בנו של הרב משה), כיהן כרבה הראשון של קהילת מחזיקי הדת באנטוורפן.
גיטל - נישאה לנפתלי שטערנבערג מקראלי.
ראצל - נישאה לעקיבא לעווינשטיין.
רפאל.
שלום.
לאה זילבר.
ריזל - נישאה לשמעון פאללאק.
עוזר.
שרל - נישאה לרב אליהו קליין.
ישראל - איש עסקים נודע לצד היותו תלמיד חכם, וכיהן כראש הקהילה בעיר אוראדיה (גרוסוורדיין) ברומניה, בנו שלמה זלמן כיהן אחריו בתפקיד ראש הקהל, והוא עם אחיו יעקב אשר, הוציאו לאור את ספרו של זקינו שו"ת יריעות שלמה, עם הערות בשם "בני ישראל". הוא עמד בקשר עם רבנים ואדמורי"ם נודעים, ביניהם עם האדמו"ר הרש"ב מליובאוויטש ובנו הריי"צ.  נכדם הרב שלמה זלמן מראשוני תלמידי ישיבת פוניבז', כיהן כדיין ורב קהילה בבני ברק.
יששכר.
בלומא נישאה לצבי הירש דראטה מבולדווא.
יהודה.
בנימין.
נכדו הרב פנחס זליג שוורץ, רבה של מאד, הדפיס את ספריו.
כמה מצאצאיו של הרב משה אולמן, כיהנו בכהונות רבניות, ביניהם הרב אברהם יצחק אולמן, חבר הבד"ץ של העדה החרדית בירושלים, המכהן מטעמה כרב שכונת גבעת שאול בעיר. הרב שלמה זלמן אולמן, שימש כדיין ומורה הוראה בבית דין ובית הוראה של הרב שמואל הלוי ואזנר בשכונת זיכרון מאיר בבני ברק, ואב"ד מודיעין עילית. שניהם נכדי אברהם יצחק אולמן מזכיר הקהילה החרדית באוראדיה, בנו של הרב משה אולמן.
ספריו

בשנת תרי"ד הדפיס את ספרו הראשון יריעות שלמה חלק א על יורה דעה סימן סא.
ואלו הספרים שנדפסו אחרי פטירתו:
יריעות שלמה, על סוגיות הש"ס, מונקאטש תרע"ג, באתר היברובוקס
יריעות שלמה, שו"ת, וילנה תרס"ה, באתר היברובוקס
יריעות שלמה, דרוש, ניו יורק תש"מ, באתר היברובוקס
יריעות שלמה, דרוש לחינוך בית הכנסת, מונקץ' תר"ע, באתר היברובוקס
בשנת תשס"ט יצאו עוד מכתביו בהוצאה חדשה ומוגהת על ידי צאצאו, חיים אריה שפיץ.
הערות שוליים

1 2 3  עקיבא בן מרדכי ליב פישר, עטרת עקיבא, באתר אוצר החכמה